MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-5/2024.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. május 29-én 15.30 órakor a Községházán megtartott rendes nyílt ülésén.

Jelen vannak: Glöckner Henrik polgármester, Illés Béla, Ördög Zoltán, 
Horváth Dániel, Nagy Jánosné képviselő (5fő)

Tanácskozási joggal megjelent: Tenczlingerné Füle Mária jegyzői megbízott

Jegyzőkönyvvezető: Simondi Zoltánné igazgatási előadó				

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. Kérdezte, hogy a napirendi pontokkal kapcsolatban van-e bárkinek javaslata?

Illés Béla képviselő kéri, hogy a 8. napirendi pont tárgyalását napolja el a testület, mivel a belső ellenőr jelentése tartalmazza, hogy intézkedési terv készült, de ő ezt az intézkedési tervet nem ismeri, így nem tudja elfogadni a jelentést.

Tenczlingerné Füle Mária jegyzői megbízott elmondja, hogy az intézkedési tervet a belső ellenőr által megállapított hiányosságok megszüntetésére hozzuk, ehhez előbb a belső ellenőri jelentést el kell fogadni. Az ellenőri jelentésben a belső ellenőr a hiányosságok megszüntetése érdekében javaslatokkal élt, ezen javaslatok alapján készítjük el az intézkedési tervet, felelősök és határidők megjelölésével. 

Illés Béla képviselő a jelentésben az szerepel, hogy ez az intézkedési terv már elkészült, ráadásul a jelentés már február hónapban elkészült, miért nem került be előbb a testület elé? Ezt ilyen formában sem szakmailag sem időrendben nem tudja elfogadni.

Tenczlingerné Füle Mária jegyzői megbízott elmondja, hogy a belső ellenőri jelentést legkésőbb a zárszámadási rendelet elfogadásáig kell a testület elé terjeszteni jóváhagyásra.

Glöckner Henrik polgármester elmondja, hogy a belső ellenőr megállapításaira tudunk csak reagálni, arra tudjuk az intézkedési tervet meghozni. Kérdezi a többi képviselőt, hogy mi a véleményük?

Ördög Zoltán képviselő először ellenőriznek minket, az ellenőrzés során megállapításokat tesznek, a hibák kijavítására intézkedési tervet hozunk, ez korábban is így volt.

Glöckner Henrik polgármester megkérdezi a képviselőket, hogy maradjon-e a 8. napirendi pont vagy napoljuk el?

A képviselők a 8. napirendi pont megtárgyalását is javasolják.

A képviselő-testület 5 igen szavazattal az alábbi napirendi pontokat fogadta el: 
Napirendi pontok:

1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (27. sz. előterjesztés)
Előterjesztő: Glöckner Henrik polgármester

2. Mórágy Község 2023. évi költségvetéséről és a költségvetés végrehajtásának rendjéről szóló 1/2023 (II.13.) önkormányzati rendelet módosítása (28. sz. előterjesztés)
Előterjesztő: Glöckner Henrik polgármester

3. Mórágy Község Önkormányzata 2023. évi zárszámadási rendeletének megalkotása (29. sz. előterjesztés)
Előterjesztő: Glöckner Henrik polgármester 

4. Helyi civil szervezetek pályázatainak elbírálása (30. sz. előterjesztés)
Előterjesztő: Glöckner Henrik polgármester 

5. A Völgységi Önkormányzatok Társulása 2023. évi költségvetése végrehajtásának jóváhagyása (31. sz. előterjesztés)
Előterjesztő: Glöckner Henrik polgármester 

6. Döntés a vis maior támogatás igénybevételével megvalósuló 2023. 06. 11-i viharkárok helyreállításának kivitelezőjéről (32. sz. előterjesztés)
Előterjesztő: Glöckner Henrik polgármester 

7. Döntés a Magyar Falu Program keretein belüli pályázatok benyújtásáról (33. sz. előterjesztés)
Előterjesztő: Glöckner Henrik polgármester 

8. Éves összefoglaló ellenőrzési jelentés Mórágy Község Önkormányzata 2023. évi belső ellenőrzési tevékenységének tapasztalatairól
Előterjesztő: Tenczlingerné Füle Mária jegyzői megbízott 

9. Egyebek 

Zárt ülés:
1. Döntés Kóczé Ildikó lakásbérlet hosszabbítási kérelméről (szóbeli előterjesztés)
Előterjesztő: Glöckner Henrik polgármester 

Napirendi pontok tárgyalása:

1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (1. sz. előterjesztés)
Előterjesztő: Glöckner Henrik polgármester
(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 
Horváth Dániel képviselő megkérdezte, hogy a május 7-i TETT ülésen milyen témák kerültek szóba?

Glöckner Henrik polgármester elmondta, hogy szóba került az NRHT által szervezett nyílt nap és annak anyagi támogatása, az RHK Kft. által kiírt rajzpályázat támogatása, természetesen beszéltek a közelgő választásról is, illetve állandó téma a TETT támogatás felhasználásának nehézségei.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

45/2024.(V.29.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő- testülete a 28-34/2024.(III.27.), a 40-41/2024. (III.27.), valamint a 43-44/2024.(IV.24.) számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja. 

2. Mórágy Község 2023. évi költségvetéséről és a költségvetés végrehajtásának rendjéről szóló 1/2023 (II.13.) önkormányzati rendelet módosítása (28. sz. előterjesztés)
Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő elmondja, hogy Mórágy Község Önkormányzat 2023. évi költségvetéséről és a költségvetés végrehajtásának rendjéről szóló 1/2023 (II.13.) önkormányzati rendelet módosítását a rendelet tervezet szerinti tartalommal az Ügyrendi Bizottság is elfogadásra javasolja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő rendeletet alkotta meg:

Mórágy Község Önkormányzata Képviselő-testületének
2/2024.(V.29.) önkormányzati rendelete
Mórágy Község Önkormányzat 2023. évi költségvetéséről szóló 1/2023. (II.13.) önkormányzati rendelet módosításáról
(A rendelet a jegyzőkönyvhöz mellékelve)




3. Mórágy Község Önkormányzata 2023. évi zárszámadási rendeletének megalkotása (29. sz. előterjesztés)
Előterjesztő: Glöckner Henrik polgármester 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő elmondja, hogy Mórágy Község Önkormányzat 2023. évi zárszámadási rendeletét a rendelet tervezet szerinti tartalommal az Ügyrendi Bizottság is elfogadásra javasolja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő rendeletet alkotta meg:

Mórágy Község Önkormányzata Képviselő-testületének
3/2024. (V.25.) önkormányzati rendelete
Mórágy Község Önkormányzat 2023. évi költségvetésének teljesítéséről
(A rendelet a jegyzőkönyvhöz mellékelve)

4. Helyi civil szervezetek pályázatainak elbírálása (30. sz. előterjesztés)
Előterjesztő: Glöckner Henrik polgármester 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő elmondja, hogy az előterjesztés szerint a költségvetésbe 3 500 000 Ft került elkülönítésre a civil szervezetek támogatására, a határozati javaslat szerint viszont csak 3 260 000 Ft kerül felosztásra. A Mórágyi Iskoláért Alapítvány ügye még mindig nem rendeződött, így pályázni nem tudnak, tartalékba tesszük a nekik szánt összeget?

Glöckner Henrik polgármester elmondja, hogy a támogatási összegeken nem változtattunk, a tavalyi évi összegeket  tartalmazza a határozati javaslat a mórágyi civil szervezetek támogatására. A maradék összegről majd később dönt a testület, ha szükséges.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő javaslatokról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

46/2024.(V.29.) Képviselő-testületi határozat
Összetartás Mórágyért Egyesület 2024. évi támogatásáról

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2024. évben 360.000.-forint, támogatást állapít meg az Összetartás Mórágyért Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester
Határidő: 2024. május 31.
Határozattal értesítve: Bonyhádi Közös Önkormányzati Hivatal Mórágyi Kirendeltsége gazdálkodási főelőadója
				Összetartás Mórágyért Egyesület vezetője

47/2024.(V.29.) Képviselő-testületi határozat
a Hagyományőrző Német Nemzetiségi Egyesület a 2024. évi támogatásáról

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2024. évben 200.000.-forint, támogatást állapít meg Hagyományőrző Német Nemzetiségi Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester
Határidő: 2024. május 31.
Határozattal értesítve: Bonyhádi Közös Önkormányzati Hivatal Mórágyi Kirendeltsége gazdálkodási főelőadója
				Hagyományőrző Német Nemzetiségi Egyesület vezetője

48/2024.(V.29.) Képviselő-testületi határozat
a Mórágyi Német Nemzetiségi Néptáncegyüttes 2024. évi támogatásáról

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2024. évben 700.000.-forint, támogatást állapít meg Mórágyi Német Nemzetiségi Néptáncegyüttes részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester
Határidő: 2024. május 31. 
Határozattal értesítve: Bonyhádi Közös Önkormányzati Hivatal Mórágyi Kirendeltsége gazdálkodási főelőadója
				Mórágyi Német Nemzetiségi Néptáncegyüttes vezetője		

49/2024.(V.29.) Képviselő-testületi határozat
Mórágyi Sportegyesület 2024. évi támogatásáról

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2024. évben 1.800.000.- forint, támogatást állapít meg Mórágyi Sport Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester
Határidő: 2024. május 31. 
Határozattal értesítve: Bonyhádi Közös Önkormányzati Hivatal Mórágyi Kirendeltsége gazdálkodási főelőadója
				Mórágyi Sport Egyesület vezetője		


50/2024.(V.29.) Képviselő-testületi határozat
a Völgységi Lovas Egyesület 2024. évi támogatásáról

Mórágy Község Önkormányzatának Képviselő-testülete úgy határozott, hogy a Mórágy Községben működő civil szervezetek működési támogatására kiírt pályázat alapján 2024. évben 200.000.-forint, támogatást állapít meg Völgységi Lovas Egyesület részére.

A testület felhatalmazza Glöckner Henrik polgármestert a támogatási szerződés aláírására.

Felelős: Glöckner Henrik polgármester
Határidő: 2024. május 31. 
Határozattal értesítve: Bonyhádi Közös Önkormányzati Hivatal Mórágyi Kirendeltsége gazdálkodási főelőadója
				Völgységi Lovas Egyesület vezetője		

5. A Völgységi Önkormányzatok Társulása 2023. évi költségvetése végrehajtásának jóváhagyása (31. sz. előterjesztés)
Előterjesztő: Glöckner Henrik polgármester 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

[bookmark: _Hlk524673738]51/2024.(V.29.) Képviselő-testületi határozat
a Völgységi Önkormányzatok Társulása 2023. évi költségvetése végrehajtásának jóváhagyásáról

Mórágy Község Önkormányzatának Képviselő-testülete a Völgységi Önkormányzatok Társulása 2023. évi költségvetésének végrehajtásáról szóló határozatot a határozat 1. melléklete szerinti tartalommal hagyja jóvá.

Határidő: azonnal
Felelős: Glöckner Henrik polgármester
Határozatot kapja: VÖT (egy szkennelt példányban)

6. Döntés a vis maior támogatás igénybevételével megvalósuló 2023. 06. 11-i viharkárok helyreállításának kivitelezőjéről (32. sz. előterjesztés)
Előterjesztő: Glöckner Henrik polgármester 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő megkérdezte, hogy mekkora az önerő és szerepel-e a költségvetésben?

Tenczlingerné Füle Mária jegyzői megbízott elmondja, hogy az önerő 10 %-os tekintve, hogy a támogatói okiratot csak március közepén kaptuk meg, így a költségvetésben az önerő összege nem szerepel.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

52/2024.(V.29.) Képviselő-testületi határozat
a vis maior támogatás igénybevételével megvalósuló 2023. 06. 11-i viharkárok helyreállításának kivitelezőjéről

Mórágy Község Önkormányzata Képviselő-testülete úgy határozott, hogy a 606920 ebr42 azonosítójú vis maior támogatás terhére megvalósuló helyreállítási munkálatokat az alábbiak szerint valósítja meg:
A helyreállítás tárgya: Mórágyi patak medrének 156. hrsz-ú szakasza
A kiválasztott kivitelező: KÉSZ Közúti Építő és Szolg. Kft. - 7140 Bátaszék, Bonyhádi u. 28.
A helyreállítás költsége: bruttó 6.332.389.- Ft
A helyreállítási munkák befejezési határideje 2024. október 31.

A Képviselő-testület felhatalmazza a polgármestert a vállalkozási szerződés aláírására.

Határidő: 2024. június 15.
Felelős: Glöckner Henrik polgármester


7. Döntés a Magyar Falu Program keretein belüli pályázatok benyújtásáról (33. sz. előterjesztés)
Előterjesztő: Glöckner Henrik polgármester 
Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 
A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.
Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

53/2024.(V.29.) Képviselő-testületi határozat
a Magyar Falu Program keretein belüli pályázatok benyújtásáról

Mórágy Község Önkormányzatának Képviselő-testülete úgy dönt, hogy 
a) 2024. május 13-án megjelent, a Magyar Falu Program keretében meghirdetett „Út, híd, járda építése/felújítása” című, MFP-UHJ/2024 kódszámú pályázati felhívásra a Petőfi és a Szabadság utcák egyes szakaszai burkolatának felújítására támogatási igényt nyújt be.
b) felhatalmazza a polgármestert a 2024. évben megjelenő további, a Magyar Falu Program keretében meghirdetett pályázatok benyújtására.
c) felhatalmazza a polgármestert a támogatási igények benyújtásához szükséges nyilatkozatok aláírására, a támogatási igények benyújtására, nyertes pályázatok esetén a beszerzések lebonyolítására.

Határidő: pályázati felhívás szerint
Felelős: Glöckner Henrik polgármester
Végrehajtásért felelős: Tenczlingerné Füle Mária jegyzői megbízott
8. Éves összefoglaló ellenőrzési jelentés Mórágy Község Önkormányzata 2023. évi belső ellenőrzési tevékenységének tapasztalatairól
Előterjesztő: Tenczlingerné Füle Mária jegyzői megbízott 

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Illés Béla képviselő jelzi, hogy amit korábban mondott fenntartja, ezzel a tartalommal nem tudja elfogadni a belső ellenőri jelentést. Elfogadhatatlannak tartja, hogy egy februári anyagot most lát. Olyan javaslatokat és olyan megfogalmazásokat tesz a belső ellenőr ami megkérdőjelezhető, számára ez elfogadhatatlan.

Glöckner Henrik polgármester elmondja, hogy a belső ellenőr a VÖT keretein belül látja el a feladatát, minden VÖT településen. Hogy mikor kapjuk meg az anyagot nem rajtunk múlik, de ahogy már korábban is szó volt róla nincs elkésve az anyag.

Illés Béla képviselő elmondja, hogy véleménye szerint sem szakmailag sem időrendben nem elfogadható a jelentés, le kellett volna venni a napirendről, hogy jobban át tudja nézni, értelmezni az anyagot.

Tenczlingerné Füle Mária jegyzői megbízott elmondja, hogy a jelentésben szereplő észrevételek az ellenőrzés során tapasztaltakat tartalmazza. A megállapított hiányosságok kijavítására tesz javaslatokat, a belső ellenőrzés célja, hogy segítse a hivatal működésének hatékonyabbá tételét.

Glöckner Henrik polgármester megkérdezi, hogy van-e egyéb észrevétel?

Ördög Zoltán képviselő elmondja, hogy készítsük el az intézkedési tervet, a javaslatok között szereplő lakásrendelet megalkotását ő is szorgalmazza.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 4 igen szavazattal, 1 nem szavazattal, 0 tartózkodással a következő határozatot hozta: 

54/2024.(V.29.) Képviselő-testületi határozat
az éves összefoglaló ellenőrzési jelentés Mórágy Község Önkormányzata 2023. évi belső ellenőrzési tevékenységének tapasztalatairól szóló jelentés elfogadásáról

Mórágy Község Önkormányzat Képviselő-testülete a határozat 1. számú mellékletét képező, a Mórágy Község Önkormányzat 2023. évi belső ellenőrzésére vonatkozó éves jelentést megtárgyalta, és a jelentésben foglaltakat elfogadja.

Határidő: 2024. május 31.
Felelős: Tenczlingerné Füle Mária jegyzői megbízott (a határozat megküldéséért) 

· Bátaszék Önkormányzati Tűzoltóság Köztestület elszámolása

Glöckner Henrik polgármester ismertette a Bátaszék Önkormányzati Tűzoltóság Köztestület 2023. évi elszámolását. Kérte a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

…../2024.(V.29.) Képviselő-testületi határozat
a Bátaszéki Önkormányzati Tűzoltóság Köztestület 2023. évi támogatásának elszámolásáról
Mórágy Község Önkormányzat Képviselő-testülete a Bátaszéki Önkormányzati Tűzoltóság Köztestület 2023. évi támogatásának elszámolását megtárgyalta és azt elfogadja.
Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 
55/2024.(V.29.) Képviselő-testületi határozat
a Bátaszéki Önkormányzati Tűzoltóság Köztestület 2023. évi támogatásának elszámolásáról
Mórágy Község Önkormányzat Képviselő-testülete a Bátaszéki Önkormányzati Tűzoltóság Köztestület 2023. évi támogatásának elszámolását megtárgyalta és azt elfogadja.
Határidő: azonnal
Felelős: Glöckner Henrik polgármester
Határozatról értesül: - Bátaszéki Önkormányzati Tűzoltóság Köztestület 7140 Bátaszék, Hunyadi u. 46. 
· Bonyhádi Közös Önkormányzati Hivatal Mórágyi Kirendeltség gazdálkodási főelőadója


· Árkok karbantartása

Glöckner Henrik polgármester elmondta, hogy a vis maior támogatásban nem részesült árok szakaszokat (Szabadság és Petőfi utcában) szeretné rendbetetetni, a mederkotrásra fordított összeget a TETT támogatásból karbantartás jogcímén el lehet számolni. 

A karbantartási munkálatok elvégzésére – ajánlattételi felhívás keretében – három kivitelezőtől kértünk árajánlatot.
A beérkezett árajánlatok a következőek voltak:
	Ajánlattevő
	Bruttó ajánlati ár

	Geotechnika ’84 Víz-és Csatornaépítő Kft.
	7 885 678 Ft

	Brenner Trans-Bau Kft.
	7 252 673 Ft

	KÉSZ Közúti Építő és Szolgáltató Kft.
	6 689 616 Ft



Az árajánlatok alapján a polgármester javaslja, hogy a Szabadság és Petőfi utcai karbantartási munkálatokkal a KÉSZ Közúti Építő és Szolgáltató Kft.-t bízza meg a Képviselő- testület. Kéri a képviselőket, hogy vitassák meg a kérdést.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról:

…../2024.(V.29.) Képviselő-testületi határozat
a Szabadság és Petőfi utcai helyreállítási munkálatokról

Mórágy Község Önkormányzatának Képviselő-testülete úgy határozott, hogy a Szabadság és Petőfi utcában a feliszapolódott mederszakasz kotrásával, valamint a sérült szárnyfal helyreállításával kapcsolatos karbantartási munkálatok elvégzésével a KÉSZ Közúti Építő és Szolgáltató Kft-t (7140 Bátaszék, Bonyhádi utca 28. ) bízza meg.
A karbantartási munkálatok költsége bruttó: 6 689 616 Ft, mely költség a TETT támogatás terhére kerül kifizetésre.
A Képviselő-testület felhatalmazza a polgármestert a vállalkozói szerződés aláírására.
Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 
56/2024.(V.29.) Képviselő-testületi határozat
a Szabadság és Petőfi utcai helyreállítási munkálatokról

Mórágy Község Önkormányzatának Képviselő-testülete úgy határozott, hogy a Szabadság és Petőfi utcában a feliszapolódott mederszakasz kotrásával, valamint a sérült szárnyfal helyreállításával kapcsolatos karbantartási munkálatok elvégzésével a KÉSZ Közúti Építő és Szolgáltató Kft-t (7140 Bátaszék, Bonyhádi utca 28.) bízza meg.
A karbantartási munkálatok költsége bruttó: 6 689 616 Ft, mely költség a TETT támogatás terhére kerül kifizetésre.
A Képviselő-testület felhatalmazza a polgármestert a vállalkozói szerződés aláírására.
Határidő: 2024. október 31.
Felelős: Glöckner Henrik polgármester
Határozatról értesül: - KÉSZ Közúti Építő és Szolgáltató Kft. - 7140 Bátaszék, Bonyhádi utca 28.
· Bonyhádi Közös Önkormányzati Hivatal Mórágyi Kirendeltség gazdálkodási főelőadója

· Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi zárszámadásának elfogadása

Glöckner Henrik polgármester elmondta, hogy a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának soron következő üléséig a tagönkormányzatok képviselő-testületeinek szükséges előzetesen véleményezni a társulás zárszámadását. A polgármester elmondta, hogy a társulásnak feladatellátási kötelezettsége Mórágy település felé nincs, ezért nekünk sincs kötelezettsáégünk a társulás felé, de mivel tagjai vagyunk, ezért a zárszámadást véleményeznünk kell. 
Glöckner Henrik polgármester ismertette a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi zárszámadását és annak ismeretében kérte a képviselőket, hogy fogadják el azt. 

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

…./2024.(V.29.) Képviselő-testületi határozat
Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának 2023. évi zárszámadásának elfogadásáról
Mórágy Község Önkormányzat Képviselő-testülete úgy határozott, hogy a Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás Társulási Tanácsának 2023. évi zárszámadását jóváhagyja.   
Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta: 

57/2024.(V.29.) Képviselő-testületi határozat
Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás Társulási Tanácsának 2023. évi zárszámadásának elfogadásáról
Mórágy Község Önkormányzat Képviselő-testülete úgy határozott, hogy a Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás Társulási Tanácsának 2023. évi zárszámadását jóváhagyja.   
Felelős: Glöckner Henrik polgármester
Határidő: azonnal
Határozattal értesítendő:-  Bátaszék és Környéke Önkormányzatainak Egészségügyi, Szociális és Gyermekjóléti Intézmény- fenntartó Társulás 


A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 16 óra 40 perckor bezárja.


Kmft.




Glöckner Henrik 					    Filczinger Ágnes
  	   polgármester						jegyző

